open-index/open-wikipedia-markdown huggingface dataset:
Påvirkningshandel

**Påvirkningshandel** er en strafferettslig betegnelse på bakmannskorrupsjon overfor offentlige tjenestemenn. Påvirkningshandel er etter norsk strafferett straffbart, og kan straffes med bøter eller fengsel i inntil 3 år.

I en innstilling fra Stortingets justiskomité blir påvirkningshandel definert slik:

Selve begrepet stammer fra Europarådskonvensjonen av 1997 artikkel 12, og den norske straffebestemmelsen ble inntatt i Almindelig borgerlig Straffelov i 2003. Den norske bestemmelsen går lengre enn Europarådskonvensjonen ved at den også rammer påvirkningshandel mot private aktører.

Både aktiv og passiv påvirkningshandel er straffbart. Aktiv påvirkningshandel er når en person «gir eller tilbyr noen en utilbørlig fordel for å påvirke utføringen av stilling, verv eller oppdrag». Passiv påvirkningshandel er når noen «for seg eller andre krever, mottar eller aksepterer et tilbud» av samme type som overfor.

## Se også
* Korrupsjon

## Referanser
Marte Buset

**Marte Gjerde Buset** (født 21. november 1999 i Ålesund), er kantspiller i volleyball på NTNUIs volleyballag. Hun har tidligere spilt for Blindheim IL. Hun debuterte i Eliteserien i 2014. Hun bor i Trondheim, der hun har studert på NTNU. I 2014/15-sesongen tok hun 7 poeng totalt, 5 servepoeng, 1 angrepspoeng og 1 blokkpoeng.

## Referanser


## Eksterne lenker
* 
* Marte G. Buset på poengliga.no
Mikael Jansson

**Lars-Olof Mikael Jansson** (født 1965) er en svensk politiker. Han var leder i Sverigedemokraterna fra 1995 til 2005 og medlem av Sveriges riksdag fra 2010 til 2018. Et halvt år før riksdagsvalget i 2018 meldte han overgang til Alternativ för Sverige (AfS).

Han ble født i Umeå, men vokste opp i gruvebyen Kopparberg i Västmanland. Han har fireårig teknisk-allmennfaglig utdannelse fra teknisk gymnas (såkalt gymnasingeniør) med fordypning i elektronikk og telefoni. Han har arbeidet som maskinoperatør ved en papirfabrikk i Örebro. Han bor i Askim i Göteborg kommune.

Han har vært politisk aktiv siden slutten av 1980-årene, først i Centerpartiet. En tid var han nestleder i Centerpartiet i Örebro kommune og varamedlem av kommunedelsutvalget i Vasa i Örebro. I 1993 meldte han overgang til Sverigedemokraterna, hvor han ble valgt til 2. nestleder i 1994 og partileder i 1995. Under Janssons ledelse ble det forsøkt å moderere partiets politikk og marginalisere gjenværende høyreekstreme i partiet. Etter intern strid tapte Jansson gjenvalg til ledervervet mot Jimmie Åkesson med stemmetallet 91–50 på landsmøtet i 2005. Jansson var medlem av Göteborg kommunestyre 2006–2010.

Jansson var valgt til Riksdagen fra Hallands län 2010–2014 og fra Gävleborgs län 2014–2018. Jansson var i begge periodene medlem av Riksdagens forsvarsutvalg.

## Referanser


## Eksterne lenker
* 
* 
* 
*
Heaven 17

**Heaven 17** er en engelsk new wave/synthpop-gruppe som opprinnelig er fra Sheffield. Bandet ble dannet på begynnelsen av 80-årene.

## Medlemmer
*Martyn Ware (synth)
*Ian Craig Marsh (synth)
*Glenn Gregory (vokal)

Marsh og Ware er tidligere medlemmer av gruppen Human League. 

Selv om det meste av gruppens materialet er skrevet på 1980-tallet, har de vært aktive også etter den tid. De spilte sine første konserter i 1997. I 2007 forlot Marsh bandet, og siden har Ware og Gregory fortsatt å spille sammen som Heaven 17. De skulle holde flere konserter i 2016 blant annet på Rewind Festivalen i Henley On Thames, Jazz Cafe i Camden Town og på O2 Shepherd's Bush i London.

## Diskografi
* Penthouse and Pavement, 1981
* The Luxury Cap, 1983
* How Men Are, 1984
* Pleasure One, 1986
* Teddy Bear, Duke & Psycho, 1988
* *Bigger Than America,* 1996
* Before After, 2005
* *Naked as Advertised,* 2008

## Eksterne lenker
* 
* 
*
Brattlistubben (Oslo)

**Brattlistubben** (3–13, 2–8) er en vei på Brenna i bydel Søndre Nordstrand i Oslo. Det er en T-formet blindvei på østisiden av Brennaveien.

Veien fikk navn i 1987 etter Brattli gård, som den ligger sør for.

## Kilder
* Oslo byleksikon

## Eksterne lenker
*
Brattoddveien (Oslo)

**Brattoddveien** (1–3; ingen partallsadresser) er en vei på Malmøya i bydel Nordstrand i Oslo. Den går fra Høyboveien og sørvestover mot Brattodden på øyas vestside.

Navnet ble vedtatt i 1956.

## Kilder
* Oslo byleksikon

## Eksterne lenker
*
Borgenbakken (Oslo)

**Borgenbakken** (1A–11, 2–10) er en vei på Borgen i bydel Vestre Aker i Oslo. Den går fra Borgenveien til Tuengen allé.

Navnet ble vedtatt i 1925. Veien har villabebyggelse.

## Kilder
* Oslo byleksikon

## Eksterne lenker
*
The High School Conspiracy

***The High School Conspiracy*** er en amerikansk film fra 2008, regissert av Brett Simon. Manus er skrevet av Tim Calpin og Kevin Jakubowski. Hovedrollene spilles av Reece Thompson, Bruce Willis, Mischa Barton og Michael Rapaport. Den hadde premiere under Sundance Film Festival i 2008, og ble utgitt på DVD i USA den 6. oktober 2009.

## Sammendrag
Bobby Funke (Reece Thompson) går andre året på high school, og har en drøm om å studere journalistikk ved Northwestern University. Selv om Bobby selv mener at er en stor forfatter, har han aldri skrevet ferdig en eneste artikkel for skoleavisen. Redaktøren ved avisen, Clara (Melonie Diaz), ber Bobby om å skrive en artikkel om Paul Moore, elevrådsformann ved skolen. Bobby prøver å få et intervju med ham, men Paul er overhodet ikke interessert, og Bobby blir mobbet av vennene til Paul. Paul er en av de beste spilleren på basketball-laget, og under en kamp faller Paul og skader kneet sitt. Neste morgen oppdager rektor Kirkpatrick (Bruce Willis) at fasiten på flere prøver har blitt stjålet fra en safe på kontoret hans. Kirkpatrick samler flere mistenkte elever for å spørre dem ut. Disse elevene er uskyldige, men Kirkpatrick advarer dem om at han holder øye med dem.

Bobby Funke starter sin egen lille etterforskning, og han oppdager at Paul Moore muligens var involvert i tyveriet. Funke skriver en artikkel i skoleavisen, og retter mistanken mot Paul. Kirkpatrick tvinger Paul til å åpne skapet sitt, og alle prøve-svarene faller ut av skapet. Som et resultat av artikkelen hans, blir Funke en av de mest populære studentene ved skolen. Clara bestemmer seg for å sende inn artikkelen hans til Northwestern University, og Bobby får et stipend til et av studielinjene deres. Funke blir etterhvert mer tvilende til om Paul faktisk er skyldig. Han konfronterer Paul igjen, som hevder sin uskyld.

Funke ser enda dypere i livene til Pauls lyssky venner, som alle er medlemmer av studentrådet. Han oppdager at de selger narkotika, men at Paul ikke var med på dette. Ringlederen, Marlon Piazza (Luke Grimes), ga Paul skylden for å unngå at søkelyset ble rettet mot ham selv. En av de kvinnelige studentene ved skolen, Francesca Facchini, var ste-søsteren til Marlon, og de blir avslørt som elskere. Funke konfronterer studentrådet på rektors kontor. Marlon truer med å kaste Funke ut av vinduet på kontoret og få det til å se ut som selvmord. Men denne trusselen og alle innrømmelsene deres blir kringkastet over skolens intercom-system. Når Funke gikk inn på kontoret, skrudde han i hemmelighet på mikrofonen. Kirkpatrick kommer løpende inn på kontoret, etterfulgt av flere elever som forhindrer at Marlon går til angrep på Funke.

## Medvirkende
* Reece Thompson som Bobby Funke
* Mischa Barton som Francesca Fachini
* Bruce Willis som rektor Jared T. Kirkpatrick.
* Patrick Taylor som Paul Moore
* Luke Grimes som Marlon Piazza

## Eksterne lenker
*
Brattvollveien (Oslo)

**Brattvollveien** (9–293, 12A–38) er en vei på Munkerud i bydel Nordstrand i Oslo. Den går fra P.A. Holms vei til Munkerudkleiva.

Navnet ble vedtatt i 1938. Bebyggelsne består for en stor del av rekkehus i OBOS-borettslaget Munkerudsletta oppført i 1975.

## Referanser


## Kilder
* Oslo byleksikon

## Eksterne lenker
*
Ian Craig Marsh

**Ian Craig Marsh** (født 11. november 1956) er et tidligere medlem av gruppene Human League og Heaven 17. Marsh forlot Human League i mars 1980 sammen med Martyn Ware og dannet gruppen Heaven 17. Han spilte keyboard i begge gruppene. Han sluttet i Heaven 17 i 2007.

## Referanser


## Eksterne lenker
* 
*
Langsundforbindelsen

**Langsundforbindelsen** er en vedtatt undersjøisk veitunnel under Langsundet mellom Ringvassøya og Reinøya i Karlsøy kommune i Troms. Dessuten utbedret vei fra tunnelen til et nytt ferjested ved Sætervika. Den er planlagt til å bli en del av fylkesvei 863. Prosjektet har som formål å forkorte lengden på fergeturen mellom de to delene av Karlsøy kommune, og få fast forbindelse til Reinøya. Kostnaden er planlagd til 1,2 milliarder og skal delvis dekkes av bompenger.

Byggestart var planlagt til desember 2014, men er forsinket, og planen var 2018 å ha byggestart 2020. Men prosjektet ble i 2020 utsatt igjen. 

Det har også blitt diskutert en undersjøisk tunnel til Vanna for å eliminere fergen. Men sundet til Vanna er 200 meter dypt og 3 km bredt krever en omtrent 8 km tunnel og det vil koste mye.

## Referanser


## Eksterne lenker
* Langsundforbindelsen (vegvesen) 
*https://www.langsundforbindelsen.no/
Waltari (langobardisk konge)

**Waltari** var konge i Det langobardiske kongerike fra ca. 539 til ca. 546. Han etterfulgte sin far Wacho og de tilhørte det letingiske dynasti som var oppkalt etter Lethu som skal ha vært langobardenes konge, sannsynligvis i det 4. århundre.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere.

På Wachos tid hadde langobardene underlagt seg store områder rundt det nåværende Østerrike og Ungarn, fra Böhmen til Pannonia. Wacho var på slutten av sin regjeringstid en av de mektigste konger i Sentral-Europa. Han døde sannsynligvis i 539 mens hans sønn Waltari bare var et barn. Waltaris mor var Silinga, datter av herulernes konge og hun var Wachos tredje hustru. Under barnekongen ble kongeriket administrert av Audoin som sannsynligvis drepte Waltari etter at han hadde regjert i sju år. Audoin overtok da selv som konge. Ifølge den romerske historikeren Prokopios døde Waltari av sykdom. Med Waltaris død var også herredømmet til det letingiske dynasti over etter at de hadde ledet langobardene i sju generasjoner.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst
* Lombards, German tribes på web.archive.org
Glenn Gregory

**Glenn Gregory** (født 16. mai 1958) er vokalisten i gruppen Heaven 17, og var med på å danne gruppen i 1980. I dag er han aktiv og opptrer som Heaven 17 sammen med Martyn Ware. Han har skrevet bandets hit *Temptation*.

I 1984 bidro Gregory på Band Aid-låten «Do They Know It's Christmas?».

## Referanser


## Eksterne lenker
* 
* 
*
Helgøysundet

**Helgøysundet** er et sund i Karlsøy kommune som skiller Helgøya på nordsiden fra Ringvassøya på sydsiden. Helgøysundet er omkring 10 kilometer langt, og forbinder Vannsundet i øst med Råsa i vest.

Midt i sundet skjærer Dåfjorden sydover inn i Ringvassøya og midt i denne ligger Dåvøya.

## Referanser
Vannsundet

**Vannsundet** er et sund i Karlsøy kommune som skiller Vannøya på nordsiden fra Ringvassøya,  Reinøya og Karlsøya på sydsiden. Vannsundet er omkring 20 kilometer langt, og forbinder Helgøysundet og Hamrefjorden i vest med Fugløysundet og Ullsfjorden i øst.

Det er fergeforbindelse mellom Hansnes på Ringvassøya, Reinøya, Karlsøy og Vannøya.

Det foreligger planer om å lage en undersjøisk veiforbindelse mellom Reinøya, Karlsøy og Vannøya.

## Referanser
Fugløysundet

**Fugløysundet** er et sund i Karlsøy og Skjervøy kommuner som skiller Vannøya på vestsiden fra Arnøya på østsiden. Fugløysundet er omkring 25 kilometer langt, og forbinder Lopphavet i nord med Ullsfjorden i sør.

## Referanser
Råsa

**Råsa** er et sund i Karlsøy kommune som skiller Helgøya på østsiden fra Nordkvaløya på vestsiden. Råsa er omkring 8 kilometer langt, og forbinder Helgøysundet i sør med Hamrefjorden i nord.

## Referanser
Flensburger Schwimmklub

**Flensburger Schwimmklub** (stiftet 1930) er en svømmeklubb fra Flensburg i Schleswig-Holstein.  
Klubbens hjemmebane er Campusbad. 
Blant klubbens beste svømmere gjennom tidene er Haide Klüglein og Regina Nissen, sistnevnte var OL-deltaker for Vest-Tyskland under Sommer-OL 1976.  
I 2013 hadde FSK 384 medlemmer.

## Referanser

 



## Eksterne lenker
*
Babill Stray-Pedersen

**Babill Asbjørg Johanne Valen-Sendstad Stray-Pedersen** (1943–2019) var en norsk lege og professor. Hun er kjent som «Norges ukebladlege». Hun ble i 2014 utnevnt til ridder av 1. klasse av St. Olavs orden.

## Liv og virke
Stray-Pedersen fullførte medisinsk embetseksamen i Oslo i 1969. I 1979 tok hun doktorgrad på toksoplasmose i svangerskapet, og i 1985 ble hun godkjent spesialist i fødselshjelp og kvinnesykdommer.

Stray-Pedersen jobbet blant annet ved kvinneklinikken på Rikshospitalet fram til hun i 1996 ble tildelt stilling som professor ved Universitetet i Oslo. Siden 70-tallet arbeidet hun med kvinnehelse, og som professor hadde hun ansvaret for undervisningen om kvinnesykdommer og fødselshjelp.

Stray-Pedersen var den første ukebladlegen i Norge. Hun hadde først en artikkelserie i Alle Kvinner (tidligere Alle Kvinners Blad), deretter over 20&nbsp;år med ansvaret for en legespalte i ukebladet Hjemmet. I 1985 ble hun tildelt H.M. Kongens gullmedalje ved UiO, samt Karl Evangs pris for folkeopplysning, for sin innsats som helsejournalist og forskningen rundt kvinnehelse.

«For hennes innsats for helse for fødende kvinner og nyfødte barn» ble hun i 2014 utnevnt til Ridder 1. klasse av Den Kongelige Norske St. Olavs Orden.

Under sin tid som professor ved Rikshospitalet var Stray-Pedersen kongefamiliens livlege. Hun var tilstede på sykehuset både da Märtha Louise og Haakon Magnus av Norge ble født. Hun var Mette-Marit av Norge sin fødselslege, og kvinnelegen til Sonja av Norge.

### Globalt engasjement
Parallelt med sitt virke i Norge har Stray-Pedersen arbeidet og reist verden rundt, blant annet på oppdrag fra FN, NORAD, WHO, statsledere og universiteter, men også på eget initiativ. Hun har holdt kurs og gitt råd til helsemyndigheter og helsepersonell i hele verden.

Stray-Pedersen har bidratt til å halvere barnedødeligheten i Turkmenistan, og hjulpet myndighetene i Baltikum og Russland med å lage retningslinjer innen kvinnehelse. Hun har hatt flere store flere store HIV- og mor og barn-prosjekter i Zimbabwe og Tanzania, i Zimbabwe også vært med på å bygge opp en tverrfagelig forskningsenhet. Hun var med på å iverksette et stort helseopplysningsprogram i Nepal, og hun har veiledet helsepersonell i India og forelest om helsespørsmål knyttet til immigrantgrupper i Australia. Hun var i mange år involvert i et prosjekt i Argentina som skulle øke kunnskapen om reproduktiv helse og familieplanlegging.

Hennes innsats internasjonalt gjorde at hun ble utnevnt til æresprofessor ved Universitetet i Riga, Queen's University Belfast og Universitetet i Buenos Aires.

## Referanser


## Eksterne lenker
*Presentasjon på sidene til Oslo University Hospital
*Presentasjon på sidene til UiO Institutt for klinisk medisin
*Hurum, Eirin (2014): Doktorgradens Diva på aftenposten.no
Nordstrand Basketball Club

**Nordstrand Basketball Club** (NBC) ble formelt stiftet 20. april 1968. Klubben har i dag seniorlag i 1. divisjon for kvinner, og i 2. divisjon for menn, i tillegg til en håndfull lag i yngre årsklasser.

Klubben har hjemmebane i gymsalen til Nordseter skole (Oslo), men har også treninger i flere andre haller i byen grunnet plassmangel på skolen.

## Dommere
Klubbens første Forbundsdommer var Ole Sorthe. I 2000 fikk klubben sin andre Forbundsdommer, Andreas Lind, som fortsatt er aktiv. I årene etter har klubben hatt flere dommere på øverste nivå, og klubben har for tiden én FIBA-dommer (Per-Kristian Larsen), og fire Forbundsdommere (Mindaugas Brusokas, Andreas Lind, Per Røgeberg og Sigurd Virik).

## Historie
I 60-årene var idretten på Nordstrand gymnas organisert gjennom idrettslaget Noril, i skoleåret 65/66 startet de forsiktig opp en basketballgruppe. En av ildsjelene var Einar Engebretsen og i gruppens 2 første leveår var det ikke noe organisert seriespill. Skoleåret 1967/68 deltok Noril i en serie organisert av studentene i Oslo, serien bestod av studentlag og lag fra gymnas i Oslo. Vinteren 1968 deltok lagene til Nordstrand gymnas i Østlandsmesterskapet i basketball for gymnas hvor de fikk kraftig stryk av lagene fra Oslos vestkant, Asker og Bærum. Disse skolene hadde elever som allerede var engasjert i det første basketmiljøet som sakte hadde utviklet seg i årene som var gått siden den spede basketbegynnelsen i Norge. Ullern IF dannet basketballgruppe i 1956 og Bærum Basket ble stiftet i 1963. Nordstrand gymnas hadde i 60- og begynnelsen av 70-årene en meget driftig gymnastikklærer, Arvid Hellesund, som før sin utdannelse på Statens gymnastikkskole hadde stiftet bekjentskap med spillet mens han var i Canada i tjeneste for Marinen. Hellesund ville gi sine ivrigste basketelever muligheten til å revansjere tapene i Østlandsmesterskapet og sammen tok de kontakt med Nordstrand Idrettsforening (NIF). I noen måneder ble det forsøkt å danne en basketballgruppe i NIF og man hadde en slags låneavtale der håndballspillere fra NIF fylte opp lagene når man manglet spillere.

Basketspillerne fant ut at man var best tjent med å stå på egne ben, så de nødvendige papirer ble utfylt og innsendt, Nordstrand Basketball Club (NBC) var et faktum. Stiftelsen er registrert hos Oslo Idrettskrets den 20. april 1968, og gjør NBC til en av byens aller eldste basketballklubber. Klubben rekrutterte spillere fra alle Oslos sydøstre distrikter og vokste raskt opp til ca. 50 medlemmer, fordelt på senior damer og senior herrer. Basketrekruteringen på Nordstrand var i sterk konkurranse med håndballen i NIF, Bækkelaget SK og Oppsal IF som stod meget sterkt i lokalmiljøene med mange landslags- og juniorlandslagsspillere.

## Eksterne lenker
* Klubbens hjemmesider
Martyn Ware

**Martyn Ware** (født 19. mai 1956) er en britisk musiker og musikkprodusent. Han var med på å danne både Human League og Heaven 17. Ware forlot Human League sammen med Ian Craig Marsh. Han var også delvis ansvarlig for hit låtene "Being boiled" og "Temptation. Han har også jobbet som plateprodusent for blant andre Tina Turner. Han har også samarbeidet med Vince Clarke og har produsert Erasure's " I say I say I say album i 1994.

Martyn Ware har også bidratt i flere radiostasjoner. I dag (2014) opptrer han sammen med Glenn Gregory i gruppen Heaven 17.

## Referanser


## Eksterne lenker
* 
*
Adolf Overweg

**Adolf Overweg** (født 24. juli 1822 i Hamburg, død 27. september 1852 i Maduari ved Tsjadsjøen) var en tysk oppdagelsesreisende.

Overweg studerte naturvitenskap og sluttet seg i 1849 sammen med Heinrich Barth til James Richardsons ekspedisjon fra Tripolis gjennom Sentralafrika til Sudan. Fra Taghelel i Damergu tok han sin egen vei over Maradi, Gober, Zinder og Masjena til Kuka, der han sammentraff med Barth. Han foretok betyningsfulle undersøkelser særlig ved og i båt på Tsjadsjøen, og gjorde den bragd å komme seg rundt hele den svært store innsjøen og til mange av øyene i den. Han ble febersyk flere ganger rundt innsjøen, og til slutt døde han under et alvorlig feberanfall.

Resultatene ble publisert i «Petermanns Mitteilungen» og «Zeitschrift für Erdkunde».

## Referanser


## Litteratur
* Heinrich Barth: *Reisen und Entdeckungen in Nord- und Centralafrika.* Gotha 1857–58, særlig bd. 1–3.
* 
* 
* Koloniallexikon 
* 
*
Maradi

**Maradi** er en by i det sørlige Niger. Den er hovedstad i landets region av samme navn. Byen har et innbyggertall (pr. 2001) på ca 148.000, noe som gjør den til landets tredje største by. 
     
## Befolkning
Ved folketwllingen i 1977 hadde Maradi 44.458 innbyggere, i 1988 110.005 innbyggere og i 2001 147.038 innbyggere. I 2010 ble innbyggertallet anslått til 200.015 mennesker  Maradi er hovedsakelig bebodd av hausa-folk, og i mindre grad av fulbe og tuareger samt nigerianske folkegrupper som  yoruba og ibo.

## Referanser


## Eksterne lenker
*
Gobir

**Gobir** var en hausa-bystat i Nigeria. Gobir ble grunnlagt på 1000-tallet og eksisterte til 1808 da den ble innlemmet i Sokotokalifatet.

## Litteratur
*
Ruiru

**Ruiru** er en by i Kiambu County i Kenya. Den ligger kun 3 kilometer fra Nairobis bygrense og den er dermed en sovekommune for landets hovedstad, med både vei- og jernbanetilknytning. Byen dekker et areal på 292 km2, og er omgitt av tallrike kaffeplantasjer.

Per 2009 var Ruirus befolkning 238&nbsp;858, og den var dermed den sjette største byen i landet. Byen har en kraftig befolkningsvekst på grunn av mangel på boliger i Nairobi. Ruiru er også en industriby med flere store fabrikker, inkludert Devki Steel Mills, Spinners & Spinners Garment Factory og Ruiru Feeds. Den er godt bestykket med banker og kjøpesentre. Mange tidligere kaffeplantasjer blir omgjort til boligområder. 

## Referanser
Norges ambassade i Kuwait

**Norges ambassade i Kuwait** var en norsk utenriksstasjon som fra 1984 til 1994 ga tilhold for en stedlig norsk ambassadør til landet Kuwait der Kuwait by er hovedstad.

Diplomatiske forbindelser ble etablert i 1965. Ambassaden ble åpnet i 1977 og var ledet av en chargé d'affaires. Fra 1984 til 1994 hadde Norge stedlig ambassadør. Ifølge ambassaden tillater Kuwait for tiden (2014) ikke honorær representasjon. Norges ambassadør i Abu Dhabi i De forente arabiske emirater har siden 1994 hatt sideakkreditering til Kuwait.

## Ambassadører
*1965–1966 Peter Martin Anker fra Ankara.
*1968–1972 Ivar Melhuus fra Ankara
*1984–1991 Hans Wilhelm Longva
*1991–1994 Odd Wibe
*1996– Stein Vegard Hagen fra Abu Dhabi
*2006– Anne Rikter-Svendsen fra Abu Dhabi
*2010–2012 Åse Elin Bjerke fra Abu Dhabi
*2013– Sten Anders Berge fra Abu Dhabi

## Referanser


## Eksterne lenker
* http://www.norway.ae/Norsk/kuwait/
Babytegn

**Babytegn** er en kommunikasjonsform der man bruker enkle tegn sammen med tale. Dette kan brukes av alle. Det gjør det lettere for småbarn på 0-24 måneder å kommunisere.

Utviklingen av stemmebånd og generelle evne til å tale er ikke fullstendig utviklet før barn er cirka 2 år gamle. De kognitive evnene til et barn er klar til å kommunisere lenge før evnen til å tale er fullstendig utviklet. Det oppstår da et tidsrom mellom det tidspunktet barn er klar til å kommunisere og det tidspunktet talespråket er ferdig utviklet. Dette fører ofte til frustrasjon for småbarn. De evner ikke å tale selv, til tross for at de vet hva de vil si. Ved å bruke enkle tegn er barna i stand til å kommunisere før talespråket er ferdig utviklet. 

Babyer ned til 3-4 måneder er i stand til å forstå enkel tegn, og ytre tegn selv når de er rundt 6-9 måneder gamle. Talespråk kommer ofte når barn er 12-18 måneder gamle.  (kilde mangelfull) Babytegn hjelper også barn som har begynt å tale litt da tegn fyller hullene og forsterker talespråket. Barn som praktiserer babytegn pleier å begynne å tale tidligere enn andre barn. Det er fordi språksenter i hjernen har begynt å utvikle seg med babytegn.

## Babytegns fordeler
Det at barn kommuniserer selv, gjør at de blir mindre frustrerte og blir generelt gladere. De kan si nøyaktig hva de vil uten å bruke alternativ kommunikasjon som gråting eller hyling.  Dette fører ofte til at foreldre og barn opplever nær kontakt med hverandre. Barn som bruker tegn er i stand til å bruke cirka 100 tegn før de fyller ett år. Treåringer som har brukt babytegn har et forsprang på det verbale språket på et helt år. Det vil si at de har språklig evner som en fireåring uten babytegn. De har også bedre forståelse for den grammatiske strukturen i tale- og skrivespråk.

Det å kunne kommunisere bedre hjelper barn med å utvikle gode sosiale evner. De blir da generelt høfligere, snillere og mer forståelsesfulle. Forskere har funnet ut at åtteåringer som praktiserte babytegn da de var små har 114 IQ-poeng i gjennomsnitt mot 102 IQ-poeng i gjennomsnitt som er vanlig for åtteåringer ellers.

## Babytegn i Norge
Babytegn i Norge låner tegn fra norsk tegnspråk. Babytegn bruker grammatikk og setningsbygning som følger det norske skriftspråket. Norsk tegnspråk har sin egen grammatikk som er annerledes enn babytegn. Det er derfor viktig å ikke forveksle babytegn med norsk tegnspråk.

## Babytegns historie
Kombinasjonen av talespråk og enkle tegn har blitt praktisert av hørende slektninger til døve i århundre. Den første forskningen på moderne babytegn skjedde på 1970-tallet av den amerikanske tegnspråksforskeren Joseph Garcia. Linda Acredolo og Susan Goodwyn begynte å forske på babytegn på 1980-tallet og kom med den banebrytende boken *Baby Sign* i 1996. Babytegner er blant annet omtalt i talkshowet ”Oprah”, ”Dateline NBC” og ”20/20”. Babytegn ble spredd til europeiske land i begynnelse av 2000-tallet. Det praktiseres i dag av millioner av småbarnsfamilier i hele verden.

## Referanser
Kamal

**Kamal** (arabisk: ) er et arabisk mannsnavn som betyr «perfeksjon». Navnet transkriberes også som *Kamil* eller *Kamel*. Navnet er mest utbredt i Nord-Afrika og Midtøsten.

## Etymologi
*Kamal* betyr «perfeksjon» på arabisk. I urdu og persisk er betydningen «komplett».

*Kamel* og *Kamil* er andre transkripsjoner av navnet. *Kamil* er også et polsk, tsjekkisk, slovakisk og tyrkisk navn med opprinnelse i det romerske familienavnet *Camillus*. Merk at navnet på dyret kamel har en annen opprinnelse; det er avledet fra hebraiske *gamal* som betyr «stoppe, avvenne, gå uten» eller «gi tilbake». Det arabisk ordet for kamel er *allbl* (arabisk: ) eller *alboir* (arabisk: ).

*Kemal* og *Kamâl* er en tyrkisk form av *Kamal*.

*Kamal* (hindi: कमल) er også et indisk navn. Det er en nyere form av *Kamala* som betyr «lotus» og «blekrød» i sanskrit.

## Utbredelse
*Kamal* og *Kamel* er de mest utbredte formene av navnet, og brukes hovedsakelig i land i Nord-Afrika og Midtøsten. *Kamil* brukes mest i land der opprinnelsen antakelig er romerske *Camillus*.

|}

## Kjente personer med navnet
Personene i listen er ordnet kronologisk etter fødselsår.
* Kemal Atatürk (1881&ndash;1938), tyrkisk president
* Kemal Derviş (f. 1949), tyrkisk økonom og politiker
* Kamal Haasan (f. 1954), indisk filmskuespiller
* Kamal Ahmed (f. 1969), britisk journalist
* Kamel Daoud (f. 1970), algirsk journalist
* Kamel Alouini (f. 1988), tunisisk håndballspiller
* Kemal Ishmael (f. 1991), amerikansk utøver i amerikansk fotball

## Referanser


## Eksterne lenker
Espen Lysdahl

**Espen Lysdahl** (født 19. april 1990) er en norsk alpinist som kjører for Asker Skiklubb.

## Karriere
Espen Lysdahl debuterte i verdenscupen i super-G i Gröden 18. desember 2009. I junior-VM i alpint 2010 tok han sølv i super-G og bronse i storslalåm. I Norgesmesterskapet i alpint 2010 tok han bronse i superkombinasjonen.

14. desember 2014 tok han sine første verdenscuppoeng da han fra startnummer 42 kjørte inn til niendeplass i slalåm i Åre.

## Referanser


## Eksterne lenker
* 
* Espen Lysdahl  denverpioneers.com The University of Denver official athletics site
Skikda

**Skikda** (arabisk سكيكدة, i fransk tid *Philippeville*) er en havneby i Algerie, cirka 60 km nordøst for Constantine, og er administrativ hovedstad i provinsen Skikda. 

Folkemengden i kommunen var på 163&nbsp;618 innbyggere ved folketellingen i 2008, hvorav 147&nbsp;594 bodde i selve byen.

Skikda er en oljehavn og sluttpunkt for en oljeledning fra Sahara. Der finnes også petroleumsrelatert industri, og man eksporterer landbruksprodukter og jern. Skikda gasskraftverk på 880 MW ble bygget ut 2003-2006.

Byen ble grunnlagt i 1838 på, og i noen grad av ruinene av den romerske stasjonen Rusicada, som allerede i år 255 nevnes som bispesete.

## Referanser
Oddvar Skaar

**Oddvar Skaar** (født 8. august 1954) er en norsk tidligere lokomotivfører og faglig tillitsmann. I 1989-1990 var han en periode formann i Norsk Lokomotivmannsforbund. 

Skaar begynte i NSB i 1978, gikk lokomotivinstruktørkurs i 1982 og ble ansatt som lokomotivfører i 1984. Som medlem av Oslo Distrikts Lokomotivpersonalets Forening hadde han en rekke tillitsverv, og var fra 1987 formann. I 1989 fikk han jobben som nestleder i NLF. Da den valgte forbundslederen Gunnar Tønder i 1989 av helsemessige grunner trakk seg fra vervet trådte Skaar inn i funksjonen. Formelt ble han valgt til forbundsleder på NLFs landsstyremøte 27. desember 1989.

Styrevalget av Skaar skjedde med knapt flertall (18 mot 14 stemmer) på et tidspunkt det var store spenninger innad i NLF, og på organisasjonens neste landsmøte ble hans opponent Øystein Aslaksen valgt med stort flertall.

Etter perioden som forbundsleder sluttet Skaar som lokomotivfører, og begynte å arbeide på personalsiden. Senere har han jobbet som personalsjef i Stavanger kommune.

## Referanser


## Kilder
* «Oddvar Skaar», side 197, Olaf Ingebretsen: *Først i sporet gjennom 100 år. Norsk Lokomotivmannsforbund 1893-1993*, Notabene Forlag, Oslo 1993
Hestehale (frisyre)

**Hestehale** er en frisyre der en samler det meste eller alt av langt hår i bakhodet med en hårstrikk eller liknende. Avhengig av mote kan en også sette opp hestehalen med hårklemmer eller la den henge på den ene sida av hodet ved å samle håret ved øret. Hestehale er en praktisk frisyre for kvinner og menn med langt hår og er vanlig blant idrettsutøvere og andre som er fysisk aktive i lek eller arbeid. Frisyren har navn etter likheten med halen på en hest.

For stramme hestehaler kan føre til hårtap, i noen tilfeller også hodepine.

## Hestehale på kvinner

Voksne kvinner, i motsetning til jenter, som fulgte europeisk mote, ble i tida fram til 1900-tallet sjelden sett utendørs med håret i en uformell stil som en hestehale.

I dag har kvinner vanligvis håret i hestehale i uformelle sammenhenger som jobb eller trening. De kan ha andre, ofte mer forseggjorte frisyrer, for eksempel med fletter og tilbehør, i mer formelle eller festlige anledninger. Hestehale er også populær blant skolejenter. Det er en praktisk fristyre som holder langt hår vekk fra øynene og halsen. Det er dessuten lett å samle håret og løsne den opp igjen som en selv ønsker.


Little girl with a little ponytail.jpg|Lita jente med noe av håret i hale.
Hair of woman of Ecuador.jpg|Ecuadoriansk kvinne med håret samlet med et bånd.
Cup of Russia 2010 - Miki Ando (5).jpg|Den japanske kunstløperen Miki Ando (født 1987) med hestehale.
Messy side fishtails in low ponytail.jpg|Hestehale med fiskeflette innerst


## Hestehale på menn

Ulike former for hestehale har vært vanlig i kulturer der menn har langt hår. På 1700-tallet var det for eksempel vanlig blant vestlige menn å ha langt hår eller langhåra parykker som de kunne samle i nakken. På midten av 1900-tallet ble langt hår blant menn, og dermed også hestehalen,  symbol for ungdomsopprør og motkultur. Etter dette ble hestehale mer akseptert i enkelte miljøer, for eksempel blant musikere og motorsykkelentusiastar,
 mens den har vært bannlyst eller vakt oppsikt i andre, som i politiet, deler av politikken og i næringslivet.


Fil:Billy Frank Elwha Dam.jpg|Indianeraktivisten Billy Frank, Jr. (1931–2014) med håret samlet i en hestehale 
File:2009-10-27 pt development 01.jpg|Kort hestehale på gråhåret mann.
File:Jonás Gutiérrez.jpg|Den argentinske fotballspilleren Jonás Gutiérrez (født 1983) med håret i hestehale 

## Se også
* Flette
* Musefletter
* Hårknute
* Hårpisk
* Hårtopp

## Referanser

## Eksterne lenker
*
Baneskyting

**Baneskyting** kan referere til flere skytedisipliner hvor det skytes fra permanente standplasser og med faste avstander og skytetider fra konkurranse til konkurranse. Som regel har deltakerne hver sin skyteskive og skyter på linje samtidig med andre skyttere. Linjen skytterne ligger på kalles da skytelinje, mens linjen skivene står på kalles skivelinje. Skyteavstandene er typisk oppgitt i runde tall som for eksempel 10, 15, 25, 50, 100, 200 eller 300 meter avhengig av våpentype og disiplin.

Blant de mest kjente formene for baneskyting er de internasjonale pistol- og rifle-disiplinene til International Shooting Sport Federation (ISSF) som i Norge arrangeres av Norges Skytterforbund (NSF). NSF har også noen egne nasjonale programmer for baneskyting med pistol og rifle som har mange likheter til de internasjonale programmene. Den mest populære skytedisiplinen innen baneskyting med rifle i Norge er baneskyting med rifle i Det frivillige Skyttervesen (DFS) hvor det skytes på 100, 200 eller 300 meter avhengig av klasse.

For rifleskyting går man ofte over til å kalle skyteformen for langholdsskyting når holdene går over 300 meter, selv om skyteformen kanskje også oppfyller alle egenskapene til baneskyting. Blant langholdsdisiplinene finner man for eksempel Palma og F-Class hvor det skytes på linje samtidig, på faste avstander mellom 300 og 900 meter og med faste skytetider. Langholdsskyting har imidlertid mye større fokus på ballistikk enn de grenene som vanligvis referes til som baneskyting.

Baneskyting står i kontrast til en del andre skytedisipliner som for eksempel feltskyting med pistol, feltskyting med rifle og jaktfelt hvor det som regel skytes på varierende avstander fra midlertidige standplasser i terrenget, eller leirdue og dynamisk skyting hvor vanligvis en og en deltaker skyter.

## Skytedisipliner
### Baneskyting med rifle

* Miniatyrskyting, ulike former for baneskyting med finkalibret rifle (ofte i kaliber .22 lr). Både Norges Skytterforbund (NSF) og Det frivillige Skyttervesen (DFS) arrangerer miniatyrskyting på 15 m, men med forskjellige skiver. I NSF 15 m er 10-er ringen 4,8&nbsp;mm, mens i DFS 15 m er den 2,0&nbsp;mm.
* Nordisk baneskyting med rifle, nordisk disiplin som arrangeres i Norge av Det frivillige Skyttervesen. Dette er den mest populære disiplinen i DFS, og skytes på 100, 200 og 300 meter.
* ISSF baneskyting med rifle (internasjonal baneskyting), flere internasjonale disipliner som i Norge arrangeres av Norges Skytterforbund.
** ISSF 10 m luftrifle
** ISSF 50 m rifle liggende
** ISSF 50 m rifle match
** ISSF 300 m standardrifle
** ISSF 300 m rifle liggende
** ISSF 300 m rifle match

### Baneskyting med pistol

* Baneskyting med pistol kan vise til flere nasjonale og internasjonale programmer i Norges Skytterforbund.
* ISSF baneskyting med pistol
** ISSF 10 m luftpistol
** ISSF finpistol
** ISSF 25 m pistol
** ISSF 25 m grovpistol
** ISSF 25 m standardpistol
** ISSF 25 m silhuettpistol
** ISSF 50 m pistol

## Se også
* Miniatyrskyting, en form for baneskyting med rifle i kaliber .22 LR, som oftest innendørs.
* Skytesport
* Liste over skytterorganisasjoner

## Referanser
Aaron Cresswell

**Aaron William Cresswell** (født 1989) er en engelsk fotballspiller som spiller for Stoke City. 

Han har tidligere spilt for de engelske klubbene Tranmere Rovers, Ipswich og . Han debuterte for West Ham United den 16. august 2014 hjemme mot Tottenham Hotspur, en kamp de tapte 0–1. Sesongen 2011/2012 ble han kåret til åretsspiller i Ipswich Town av supporterne. 

## Referanser


## Eksterne lenker
*
Indiakjempeekorn

**Indiakjempeekorn** (*Ratufa indika*) er et ekorn som har sin utbredelse i Sør-Asia (India). Den er 35–40 cm lang, halen er 35–60 cm, og den veier mellom 1,5 og 2,0 kg. Den enorme, buskete halen til indiakjempeekornet er vanligvis lengre enn hodet og kroppen til sammen. Oversiden er mørk, hodet og beina er rødbrune og undersiden er lys eller hvit. Dette årvåkne, forsiktige ekornet gjør enorme sprang mellom greinene opptil seks meter mens den leter etter frukt, nøtter, bark, insekter og egg å ete.

Indiakjempeekornet sitter ikke oppreist mens det eter, men lener seg framover eller nedover og balanserer med halen som motvekt. Det bygger typiske ekornbol der det hviler og aler opp ungene sine.

## Eksterne lenker
*
SIG Sauer SSG 3000

**SIG Sauer SSG3000** er en sylinderlåsrifle med avtagbart magasin, utviklet av SIG Sauer i Sveits og produsert i Tyskland. Riflen er så å si identisk med SIG Sauer 200 STR, og brukes som skarpskytterrifle av mange politienheter i både Europa og USA, deriblant Norge. Designet er basert på SSG 2000.

## Brukere
* Brasil: Hæren
* Chile: Hæren
* Colombia: Politiet og hæren
* Egypt: Spesialstyrker
* Finland: Finsk politi
* India: National Security Guard
* Indonesia
* Norge: Politets beredskapstropp
* Slovakia: Spesialpoliti (Slovak Police Útvar Osobitného Určenia)
* Sør-Korea: Marineinfanteri
* Thailand: Hæren
* Tsjekkia 
* Tyrkia: Spesialstyrker
*: Uruguay: Marineinfanteri (Fusileros Navales)
* Venezuela

## Se også
* Steyr SSG 08
* SIG Sauer 205
* SIG Sauer CROSS

## Referanser
Hilde Eskild

**Hilde Eskild** (født 26. juni 1965) er en norsk forteller, lærer og forfatter bosatt i Lillesand.

Fra 2000 har hun reist rundt i Norden med forestillinger, kurs og foredrag på festivaler og seminarer, og Eskild har også vært på flere turneer for Den kulturelle skolesekken. I kursene og foredragene hun holder er tema som berøres muntlig fortelling, ulike fortellerteknikker og litteraturformidling. Eskild utviklet fortellerfaget «fantastiske fortellinger» da hun var folkehøgskolelærer. Eskild har gitt ut flere bøker sammen med blant annet Benedicte Hambro om muntlig formidling, andre med historier som kan formidles, og dessuten en biografi, *Kaffe, karamell og vaniljesaus* om sin somaliske svoger. Flere av bøkene har blitt utgitt i nye opplag.

I 2012 fikk Eskild både publikumsprisen og en bronsemedalje i NM i litteraturformidling, og i 2014 ble hun norgesmester.

Hun er medlem av Norsk Fortellerforum.

## Bibliografi
* 2002 &ndash; *Snikk, snakk, snute : en praktisk bok om muntlig fortelling*, sammen med Benedicte Hambro og Mats Rehnman. ISBN 82-7895-019-9
* 2004 &ndash; *Livet er som et banantre og andre fortellinger : inspirasjon til taler, fremføringer og gode samtaler*, sammen med Benedicte Hambro og Mats Rehnman. ISBN 82-7895-024-5
* 2005 &ndash; *Snick och snack : en praktisk bok om muntligt berättande*, sammen med blant annet Benedicte Hambro og Bengt Söderhäll. ISBN 91-47-05283-x
* 2007 &ndash; *Den aller første natten : 40 historier til trøst, ettertanke og glede*, sammen med Benedicte Hambro. ISBN 978-82-7895-039-5
* 2008 &ndash; *Lese eller fiske? : 23 lette fortellinger fra hele verden*, sammen med Benedicte Hambro. ISBN 978-82-7895-055-5
* 2008 &ndash; *Onkel Jarles himmelske frokoster*, sammen med Mette Elisabeth Gundersen. ISBN 978-82-7895-057-9
* 2010 &ndash; *Hva er vitsen? : morsomme historier og vitser : enkle tekster*, gjenfortalt av Benedicte Hambro og Hilde Eskild*. ISBN
* 2010 &ndash; *Kaffe, karamell og vaniljesaus*. ISBN 978-82-7895-064-7
* 2012 &ndash; *Årgangshelter : fortellinger om dem som til enhver tid er minst 15 år eldre enn deg selv*, sammen med [[Benedicte Hambro]]. ISBN 978-82-7895-072-2
* 2013 &ndash; *Helt eventyrlig : 27 eventyr'', sammen med Benedicte Hambro. ISBN 978-82-7895-082-1

## Referanser


## Eksterne lenker
* Hilde Eskild på Norsk faglitterær forfatter- og oversetterforenings nettsider
*  (Besøkt 15. desember 2014)
Elvira Nabiullina

**Elvira Sakhipzadovna Nabiullina** (russisk: *Эльвира Сахипзадовна Набиуллина*, født 29. oktober 1963 i Ufa) er en russisk økonom som siden juni 2013 har vært sentralbanksjef i Russlands sentralbank. 

## Utdanning og yrkeserfaring
Nabiullina ble utdannet fra Økonomisk fakultet ved Statsuniversitetet i Moskva i 1986.

Fra 1991 til 1994 jobbet hun for interesseorganisasjonen *Scientific and Industrial Union*, og dens etterkommer *Russian Union of Industrialists and Entrepreneurs*. I 1994 gikk hun til det russiske økonomidepartementet, der hun jobbet i avdelingen for økonomiske reformer, fra 1996 som leder for avdelingen. Der jobbet hun fram til 1997, da hun ble utnevnt til viseøkonomiminister. Hun forlot departementet i 1998, for å jobbe i tenketanken Promtorgbank. I 1999 var hun direktør i Eurasian Ratings Service, og fra 1999 til 2000 var hun visepresident i Centre for Strategic Research Foundation. 

Hun returnerte til politikken i 2000, da hun ble første viseminister i Departementet for økonomisk utvikling og handel, men fra 2003 til 2005 var hun president i Centre for Strategic Research Foundation. Fra 2005 til 2007 jobbet hun i den russiske organisasjonskomiteen for det russiske presidentskapet i G8-gruppen. 

Den 24. september 2007 ble hun utnevnt til minister for økonomisk utvikling og handel, dette departementet byttet navn til Departementet for økonomisk utvikling i mai 2008, da ansvaret for handel ble overført til det nye Handels- og industridepartementet. Andrej Belousov overtok som minister for økonomisk utvikling i mai 2012, da Nabiullina ble utpekt som assistent for president Vladimir Putin. 

I juni 2013 overtok hun som sentralbanksjef for Russlands sentralbank, og ble da den første kvinnelige sentralbanksjefen i et land i G8-gruppen. Hun overtok da etter Sergej Ignatyev da hans tredje periode utløp.

## Referanser


## Eksterne lenker
* Presentasjon på sentralbankens hjemmeside
Ludvig Nørregaard

**Ludvig Paul Rudolf Nørregaard** (født 30. april 1863 i Christianssand, død 30. april 1928), også skrevet *Luis Norregaard*, var en norsk vinhandler og konsul i Tarragona. Han var en av de største vineksportørene i Tarragona-distriktet i sin tid.

Han var sønn av oberst og adjutant for kongen Hans Jacob Nørregaard og barnebarn av industriherren Benjamin Wegner. Han var bror av høyesterettsadvokat Harald Nørregaard og av den kjente krigskorrespondenten Benjamin Wegner Nørregaard.

Han gikk på Christiania handelsgymnasium og tok senere handelsutdannelse i utlandet, bl.a. i Cádiz. Han etablerte forretning som vingrossist i Tarragona i 1886, firmaet L. Norregaard. I 1895 ble han svensk-norsk konsul i Tarragona og i 1906 ble han utnevnt til norsk konsul i Tarragona. Han ble gift i 1899 med Guadalupe Dalmau. Han har etterkommere i Spania. Datteren Guadalupe Nørregaard Dalmau var gift med tannlegen, offiseren og politikeren Eusebio Múgica Jaca, som var borgermester i Tarragona 1939–1942. Sønnen Luis Nørregaard Dalmau var også vinhandler i Tarragona, mangeårig norsk visekonsul i Tarragona og ridder 1. klasse av St. Olavs Orden. Datteren Maria Josefa Nørregaard Dalmau var gift med sportsfunksjonæren Lluís Bonet Amigó.

Han ble 16. januar 1923 utnevnt til ridder av 1. klasse av St. Olavs Orden for fortjenester som konsul.

## Referanser
Arna Karateklubb

**Arna Karateklubb** (stiftet 1. mai 1992) er en av norsk karateklubb fra bydelen Arna i Bergen, som driver med shotokan. Klubben har egen dojo i Espelandshallen på Espeland, med  (3. dan JKA) som klubbens hovedinstruktør.

Klubben er medlem av JKA Norway og dermed underlagt én av verdens største karateorganisasjoner, Japan Karate Association (JKA).

## Historie
Klubben ble stiftet 1. mai 1992, og er idag én av Norges største karateklubber med over 100 medlemmer.

Våren 1997 fikk Arna Karateklubb sin første Shodan-graderte kvinnelige utøver, .

I 2009 var klubben arrangør for norgesmesterskapet i shotokan karate, hvor to av klubbens medlemmer endte med medalje.

## Referanser


## Eksterne lenker
* 
*
Bjørn Qviller

**Bjørn Qviller** (født 7. mai 1942, død 29. juli 2004) var professor i historie ved Universitetet i Oslo. Oldtiden var hans spesialområde. Han underviste også i religionsvitenskap og idéhistorie. Qviller fremstilte i boken *Rusens historie* populærvitenskapelig sitt tolvårige forskningarbeid *Battles & Bottles*.

## Bibliografi
* 
* 
* Bjørn Qviller (2004) Bottles and Battles - The Rise and Fall of the Dionysian Mode of Cultural Production. A Study in Political Anthropology and Institutions in Greece and Western Europe ISBN 10: 8280340505 ISBN 13: 9788280340504 Publisher: Hermes Academic Publishing, 2004

## Referanser


## Eksterne lenker
* 
*
Finn Roaas

**Finn Roaas** (født 24. februar 1948 i Mosjøen) er en norsk forfatter. Han debuterte i 1981 med novellesamlingen *Onsumslaget*. Han er bosatt i Oslo.

Roaas er medlem av Den norske forfatterforening.

## Bibliografi
* *Onsumslaget* –  noveller (1981)
* *Uten fast bopel* –  roman (1983)
* *Magic bus* –  roman (1986) 
* *Gunnar Gledens sønn* –  roman (1989) 
* *Spilledåsens hemmelighet* –  roman (1996)

## Kilder
*Presentasjon av Finn Roaas i Forfatterkatalogen på Forfattersentrums nettsider

## Eksterne lenker
* Finn Roaas Forfatterforeningen 
* Tema 1800-tallet Genealogen
* Digitaliserte bøker av Roaas hos Nasjonalbiblioteket
Rokia Traoré

**Rokia Traoré** (1974–) er en malisk sanger, låtskriver og gitarist.

## Liv og virke
Rokia Traorés far var diplomat. I oppveksten bodde hun i  Algerie, Saudi-Arabia, Frankrike og Belgia og ble eksponert for et vidt spekter musikalske inntrykk. Foreldrene ønsket ikke at hun skulle bli musiker, men i gymnastiden i Bamako utviklet hun stemmen og holdt sine første offentlige opptredener.

I 1997 traff Traoré den maliske musikeren Ali Farka Touré, han ble en viktig hjelper for henne. Samme år vant hun Radio France Internationales pris  «årets afrikanske oppdagelse».

Rokia Traoré synger hovedsakelig på morsmålet, bambara. Musikken karakteriserer hun selv som samtidsmusikk fra Mali. Tekstene dreier seg i tillegg til de vanlige populærmusikalske temaene om sosiale spørsmål som kvinners situasjon i dagens Afrika og kontinentets lidende barn. 

Hennes første album, *Mouneïssa*, kom i 1998. Måten hun blander de ulike maliske musikktradisjonene vakte anerkjennelse, og i Europa solgte albumet i over  40&nbsp;000 eksemplarer. To år senere kom *Wanita*, som The New York Timess kåret til et av «årets album». I 2003 kom *Bowmboï*, det ble belønnet med BBCs renommerte *[[BBC Radio 3 Awards for World Music|World Music Award]]*.

### Diskografi
* 1998: *Mouneïssa*
* 2000: *Wanita*
* 2003: *Bowmboï*
* 2008: *Tchamantché*
* 2013: *Beautiful Africa*

## Referanser


## Kilder
* Rough Guides *World Music the Rough Guide: Volume 1 Africa Europe and the Middle East* Second Edition London 2000 side 560
* Rokia Traorés profil , africanmusiciansprofiles.com
* 

## Eksterne lenker
* 
* 
* 
*
Audoin

**Audoin** (*Alduin*, død ca. 565) var konge i Det langobardiske kongerike fra 546 til ca. 565. Han hadde fungert som regent i langobardenes kongerike under den forrige kongen Waltari som var et lite barn da hans far Wacho døde. Barnekongen Waltari døde i 546 etter bare sju år, muligens ble han myrdet av Audoin for at denne kunne overta som konge selv. Med den unge og barnløse Waltaris død opphørte herredømmet til det letingiske dynasti som hadde styrt langobardene i sju generasjoner. Audoin var fra Gausi-slekten.

Langobardene var et germansk folkeslag som var på vandring sørover og østover i Europa tidlig i folkevandringstiden. De nevnes allerede hos den romerske historikeren Tacitus i hans bok *Germania* fra 98 e. Kr. og de ble av ham betegnet som dyktige krigere. Langobardenes historie er fortalt i de to skriftene *Origo gentis Langobardum* fra ca. 650 og *Historia Langobardum* skrevet av Paulus Diaconus rundt 790.

Audoin var gift med Rodelinda, datter av Hermanfrid, konge over thüringene, og Amalaberga, en ostrogotisk (østgotisk) prinsesse som var oppvokst i Bysants. De hadde sønnen Alboin som senere ble konge.

Audoin førte sitt folk over elva Donau til regionen Pannonia og kom der i konflikt med den annen germansk folkestamme, gepidene. I et slag mellom de to stammene ble Turismod, sønn av gepidenes kong Turisind, drept av Audoins sønn Alboin.

Langobardene allierte seg med den østromerske keiser Justinian I den store og deltok i kampen mot østgoterne i Italia under ledelse av den østromerske general Narses. Audoin døde under kamper ved Vesuv i 563 eller i 565.

## Referanser


## Eksterne lenker
* ''Origo Gentis Langobardum'', engelsk og latinsk tekst
* Paulus Diaconus, ''Historia Langobardum'', engelsk tekst